

VLADA REPUBLIKE HRVATSKE

Zagreb, 26. travnja 2024.

**PREDLAGATELJ:** Ministarstvo gospodarstva i održivog razvoja

**PREDMET:** Izvješće o ostvarivanju programa rada i financijsko izvješće Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško za 2023. godinu

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 31. stavka 3. Zakona o Vladi Republike Hrvatske („Narodne novine“ broj: 150/11, 119/14, 93/16 i 116/18), a u vezi sa člankom 18. stavkom 1. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“, br. 107/07, 21/22), Vlada Republike Hrvatske je na sjednici održanoj dana \_\_\_\_\_\_\_\_\_\_\_2024. godine donijela

**ZAKLJUČAK**

Prihvaća se Izvješće o ostvarivanju programa rada i financijsko izvješće Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško za 2023. godinu u tekstu koji je Vladi Republike Hrvatske dostavilo Ministarstvo gospodarstva i održivog razvoja, aktom KLASA: 391-01/24-01/535, URBROJ: 517-07-1-2-24-2-7, od 4. travnja 2024.

KLASA:

URBROJ:

Zagreb,

**PREDSJEDNIK**

mr. sc. Andrej Plenković

**OBRAZLOŽENJE**

Zakonom o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“ br. 107/07 i 21/22) osnovan je Fond za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, koji je upisan u sudski registar a osnivač je Republika Hrvatska.

Sukladno članku 18. stavku 1. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“ br. 107/07, 21/22) Fond najkasnije do 31. svibnja tekuće godine dostavlja Vladi Republike Hrvatske putem tijela državne uprave nadležnog za poslove energetike izvješće o ostvarivanju programa rada i financijsko izvješće za proteklu godinu te godišnje izvješće o financijskom poslovanju.

Sukladno članku 13. stavku 2. podstavku 13. Statuta Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško od 19. travnja 2023. (Urbroj: 1-2/23-1-10/7), Upravni odbor usvaja izvješće o ostvarivanju programa rada i financijsko izvješće za proteklu godinu.

Predlaže se prihvaćanje Izvješća o ostvarivanju programa rada i financijskog izvješća Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško za 2023. godinu.

Procjena fiskalnog učinka – ovaj Zaključak nema utjecaja na državni proračun Republike Hrvatske.